User talk:Temberly

Sngew ia ka sur U Jisu ha ka por ba ialap i Unity ha Mawkma Sohra

By Reporter

Ka ding jong ka Ribaibal kumba la long mynta kam pat kut satia namar mynta ka dang iai paw ha ka Balang Presbyterian Mawkma kaba don ha ka Presbytery Sohra, ha ka por kaba I Unity Corphilia Surong kala don ka jingtrei phylla ka jong U Blei ha kane ka Balang.

U Tymmenbasan H.K. Umni Balang Presbyterian Mawkma ula ong ba ki dak ki shim ki pynpaw ia ka jingtrei ba phylla ka jong u Blei ka dang iai paw haduh kine ki sngi kiba mynta, bad kane kala jia ha ka Balang Mawkma kaba hap ha ka Presbytery Sohra.

Ia kaba la ong ba ha ka jingiaseng ainguh ka jingdap shi snem ka jingwan ka Ribaibal kaba la sdang naduh ka 24 tarik u June 2007 ia kaba ka Balang kala iohmad ia ka jingleh phylla U Blei.

Hynrei kaba kham phylla bad kham kyrpang ia ka Balang ka long ka jingjia kaba la jia ha ka 6 tarik u July 2007 namar dei ha kane ka sngi ba I Unity ila wan ban ialap ia ka ktien ka jong U Blei kaba la pynkhih ia ka mynsiem jong baroh kiba ngeit kiba don ha kane ka jingiaseng.

La ong ba dei ha kane ka sngi ba baroh ki nongwan jingiaseng baroh kila ioh sngew ia ka sur jong U Jisu hi kaba wan beit na bneng kaba sawa jam bha lyngba jong ka jingialap, bad ha kane ka jingithuh paw bala kad arliang ia ka iing skul dewbilat ba pynlong jingiaseng bad ia U Angel ba u bat ia ka kot kaba kli, hynrei haba U Angel ula plied ia ka kot kaba kli la ioh sngew ia kine ki kyntien kiba kren kumne,”bat khah ia ka jingim bymjukut” kaba mut bat skhem ia kaei kaba la ai ha pha ko Balang Mawkma namar nga la shem ka jingsngewbha ha khmat jong pha, Amen, Amen, Amen.

La ong ba ia kitei ki kyntien la ioh sngew ha ka sur kaba phylla bha kaba ym ju kham iohsngew koit, bad dei ha kane ka jingiaseng ba bun kiba la wan ban aiti ialade kaba ym duna ia ka 40 ngut eiei. Ia kane ka jingiaseng la hap ban pynwai noh haduh ka por 11 baje mynmiet namar kiba bun ki kwah ban bteng ia ka jingrwai bad ak jingdwai khamtam na ka liang ki khynnah rit kiba la shongshit bha ha kaneka sngi.

Kumjuh ruh ha ka Balang Presbyterian Pynter Pynursla haduh kine ki sngi ki khynnah ki samla ki kiew sha ka Iing ka jong U Blei ban rwai iaroh bad kumjuh ban dwai ha khmat jong u na ka bynta kane ka pyrthei kaba jot bad kaba re, kaba la iohi ba ki khynnah ki rwai shitrhem ia kino kino ki jait jingrwai, ia kaba la iathuh bala hap ban pynlong ia ka jingiaseng man la ka miet namar ki khynnah rit bad ki samla ki wan ban ai ka jingiaroh ia U Trai.